
ముంబై: బ్యాంకింగ్ స్టాక్లు మద్దతు ఇవ్వడంతో పాటు అంతర్జాతీయ సంకేతాలు కూడా సానుకూలంగా ఉండడంతో వరుసగా రెండో రోజు కూడా స్టాక్ మార్కెట్ పైకే పయనించింది. సెన్సెక్స్ 89 పాయింట్లు లాభపడగా నిఫ్టీ మరోసారి 9100 పైకి చేరింది. ఫారెక్స్ మార్కెట్లో రూపాయి రెండు రోజుల నష్టాలకు తెరదించడం కూడా మార్కెట్ సెంటిమెంట్ బలపడడానికి కారణమైంది. కొండలా పేరుకుపోతున్న ప్రభుత్వరంగ బ్యాంకుల మొండిబకాయిల సమస్యకు త్వరలో పరిష్కారం కనుగొంటామని ఆర్థిక మంత్రి అరుణ్జైట్లీ ఇచ్చిన హామీతో బ్యాంకింగ్ స్టాక్లు లాభాల బాట పట్టి ఇండెక్స్లకు మద్దతుగా నిలిచాయి. బిఎస్ఇ బ్యాంకింగ్ ఇండెక్స్ 1.23 శాతం లాభపడింది. ఓరియెంటల్ బ్యాంక్ ఆఫ్ ఇండియా స్ర్కిప్ గరిష్ఠంగా 6.45 శాతం పెరిగింది. బిఎస్ఇలో బ్యాంక్ ఆఫ్ ఇండియా (5.02 శాతం), బ్యాంక్ ఆఫ్ బరోడా (4.26 శాతం), పిఎన్బి (3.61 శాతం), యూనియన్ బ్యాంక్ (3.29 శాతం), అలహాబాద్ బ్యాంక్ (3.02 శాతం) లాభాలు నమోదు చేశాయి.

mumbai: banking staaklu maddatu ivvadamtho paatu antarjaatiiya sanketaalu kuudaa saanukuulamgaa undadamtho varusagaa rendo roju kuudaa stack market paike payaninchindi. sensex 89 paayintlu laabhapadagaa nifty marosari 9100 paiki cherindi. farrex marketlo roopaayi rendu rojula nashtaalaku teradinchadam kuudaa market centiment balapadadaaniki kaaranamaindi. kondala perukupotunna prabhutvaranga byaankula mondibakaayila samasyaku twaralo parishkaaram kanugontamani aardhika mantri arunjaitli ichina haameetho banking staaklu labhala baata patti indexlaku maddatugaa nilichaayi. bsi banking index 1.23 saatam laabhapadindi. oriyental bank af india srcip garishtamgaa 6.45 saatam perigindi. bsilo bank af india (5.02 saatam), bank af baroda (4.26 saatam), pnb (3.61 saatam), unian bank (3.29 saatam), alahabad bank (3.02 saatam) labhalu namodu chesaayi.